**ระเบียบวาระการประชุมสภาองค์การบริหารส่วนตำบลนาสี**

**สมัยสามัญ สมัยที่ 4** ประจำปี 2563 ครั้ง**ที่ 1**

**วันอังคาร ที่ 24 เดือน พฤศจิกายน พ.ศ. ๒๕63 เวลา** 09.3**0** น.

**ณ ห้องประชุมสภาองค์การบริหารส่วนตำบลนาสี**

\*\*\*\*\*\*\*\*\*\*\*\*\*\*\*\*\*\*\*\*\*

**ระเบียบวาระที่ 1 เรื่องประธานแจ้งให้ทราบ**

มติที่ประชุม ..................................................................................................

**ระเบียบวาระที่ 2 เรื่องรับรองรายงานการประชุมครั้งที่แล้ว**

 ..................................................................................................

มติที่ประชุม .................................................................................................

**ระเบียบวาระที่ 3 เรื่อง เสนอเพื่อทราบ**

**3.1 เรื่องรายงานผลการดำเนินงาน ประจำปีงบประมาณ พ.ศ. 2563**

มติที่ประชุม ................................................................................................

**3.2 เรื่องรายงานงบแสดงฐานะการเงินและงบอื่น ๆ ประจำปีงบประมาณ พ.ศ. 2563**

มติที่ประชุม ................................................................................................

**3.3 เรื่อง ประกาศใช้แผนดำเนินงาน ประจำปีงบประมาณ พ.ศ. 2564**

มติที่ประชุม ................................................................................................

**ระเบียบวาระที่ 4 เรื่อง เสนอเพื่อพิจารณา**

**4.1 เรื่อง การพิจารณาร่าง ระเบียบว่าด้วยการให้ประชาชนเข้าฟังการประชุมและการปรึกษา ของสภาองค์การบริหารส่วนตำบลนาสี**

มติที่ประชุม .................................................................................................

**4.2 เรื่อง การจัดตั้งที่พักสงฆ์ถ้ำผาขาว หมู่ที่ 9 บ้านซำภูทอง ขึ้นเป็นวัดถ้ำผาขาว**

- เพื่อพิจารณาให้ความเห็นชอบ ให้หมู่บ้านซำภูทอง หมู่ที่ 9 ดำเนินการขอจัดตั้งที่พักสงฆ์ ถ้ำผาขาว ตั้งอยู่ในท้องที่ หมู่ที่ 9 บ้านซำภูทอง ตำบลนาสี อยู่ในเขตป่าสงวนแห่งชาติป่าเก่ากลอยและป่านากลาง เนื้อที่ 15 ไร่ สร้างเมื่อ/เข้าอยู่ พ.ศ.2528 เป็นวัดถ้ำผาขาว เพื่อใช้รายงานการประชุมสภาองค์การบริหารส่วนตำบลนาสี เป็นเอกสารประกอบการขออนุญาตจัดตั้งวัดถ้ำผาขาว

มติที่ประชุม .................................................................................................

-2-

**4.3 เรื่อง การจัดตั้งที่พักสงฆ์ถ้ำฆ้องคำ หมู่ที่ 12 บ้านพิทักษ์พัฒนา ขึ้นเป็นวัดถ้ำฆ้องคำ**

- เพื่อพิจารณาให้ความเห็นชอบ ให้หมู่บ้านพิทักษ์พัฒนา หมู่ที่ 12 ดำเนินการขอจัดตั้งที่พักสงฆ์ถ้ำฆ้องคำ ตั้งอยู่ในท้องที่ หมู่ที่ 12 บ้านพิทักษ์พัฒนา ตำบลนาสี อยู่ในเขตป่าสงวนแห่งชาติป่าเก่ากลอยและป่านากลาง เนื้อที่ 6 ไร่ สร้างเมื่อ/เข้าอยู่ พ.ศ.2483 เป็นวัดถ้ำฆ้องคำ เพื่อใช้รายงานการประชุมสภาองค์การบริหารส่วนตำบลนาสี เป็นเอกสารประกอบการขออนุญาตจัดตั้งวัดถ้ำฆ้องคำ

มติที่ประชุม .................................................................................................

**4.4 เรื่องการจัดตั้งที่พักสงฆ์วัดป่าสามัคคีธรรม หมู่ที่ 4 บ้านหินฮาว ขึ้นเป็นวัดป่าสามัคคีธรรม**

- เพื่อพิจารณาให้ความเห็นชอบ ให้หมู่บ้านหินฮาว หมู่ที่ 4 ดำเนินการขอจัดตั้งที่พักสงฆ์วัดป่าสามัคคีธรรม ตั้งอยู่ในท้องที่ 119 หมู่ที่ 4 บ้านหินฮาว ตำบลนาสี อยู่ในเขตของที่ดินอันเป็น สาธารณสมบัติของแผ่นดิน ประเภทสำหรับ พลเมืองใช้ร่วมกัน เลขที่ นภ 516 ที่ดินเลขที่ 13 ระวางรูปถ่ายทางอากาศชื่ออำเภอบ้านผือ ระวางหมายเลข 5444II แผ่น 73 อยู่ในความดูแลรักษาของกระทรวงมหาดไทย (โคกเตาปูน) เนื้อที่วัด 15 ไร่ สร้างเมื่อ/เข้าอยู่ พ.ศ.2528 เป็นวัดป่าสามัคคีธรรม เพื่อใช้รายงานการประชุมสภาองค์การบริหารส่วนตำบลนาสี เป็นเอกสารประกอบการขออนุญาตจัดตั้งวัดป่าสามัคคีธรรม

มติที่ประชุม .................................................................................................

**4.5 เรื่องการจัดโครงการแข่งขันเรือยาวเพื่อความสามัคคีปรองดอง ประจำปีงบประมาณ พ.ศ. 2564**

มติที่ประชุม .................................................................................................

.

**ระเบียบวาระที่ 5 เรื่องอื่น ๆ (ถ้ามี)**

 ..................................................................................................

**บันทึกรายงานการประชุมสภาองค์การบริหารส่วนตำบลนาสี**

**สมัยสามัญ สมัยที่ 4 ประจำปี ๒๕63 ครั้งที่ 1**

**วันอังคาร ที่ 24 เดือน พฤศจิกายน 2563 เวลา** 09.3**0 น.**

**ณ ห้องประชุมสภาองค์การบริหารส่วนตำบลนาสี**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| ๑ | นายสมชาย ศรีพุทธา | ประธานสภา อบต. | สมชาย ศรีพุทธา |
| ๒ | นายจันทร์เทียม บุญฮวด | รองประธานสภา อบต. | จันทร์เทียม บุญฮวด |
| ๓ | นายญาณวัฒน์ รักษาภักดี | สมาชิก อบต.ม.๑ | ไม่มา |
| ๔ | นายสมควร รัตนประเสริฐ | สมาชิก อบต.ม.๑ | สมควร รัตนประเสริฐ |
| ๕ | นายรังสันต์ อำมาตย์หิน | สมาชิก อบต.ม.๒ | รังสันต์ อำมาตย์หิน |
| ๖ | นายสมพร กุลโคตร | สมาชิก อบต.ม.4 | สมพร กุลโคตร |
| ๗ | นางสงกรานต์ พินิจมนตรี | สมาชิก อบต.ม.๔ | สงกรานต์ พินิจมนตรี |
| ๘ | นายประสิทธิ์ นามโคตร | สมาชิก อบต.ม.6 | ไม่มา |
| ๙ | นางเฉลิม วรรณประเสริฐ | สมาชิก อบต.ม.7 | เฉลิม วรรณประเสริฐ |
| ๑๐ | นางกองจันทร์ จันทร์ชา | สมาชิก อบต.ม.7 | กองจันทร์ จันทร์ชา |
| ๑๑ | นายสถิตรัฐ พาไสย์ | สมาชิก อบต.ม.8 | สถิตรัฐ พาไสย์ |
| ๑๒ | นางสมหวัง จันทะมณี | สมาชิก อบต.ม.8 | สมหวัง จันทะมณี |
| ๑๓ | นายอ้น บุตรกุล | สมาชิก อบต.ม.9 | อ้น บุตรกุล |
| ๑๔ | นายสุวรรณ แพงวงษ์ | สมาชิก อบต.ม.10 | สุวรรณ แพงวงษ์ |
| ๑๕ | นายจิตติพัฒน์ กองกะมุด | สมาชิก อบต.ม.๑1 | จิตติพัฒน์ กองกะมุด |
| ๑๖ | นายสุวิต สีหอม | สมาชิก อบต.ม.๑2 | สุวิต สีหอม |
| ๑๗ | นายบุญเพ็ง วงษ์ดินดำ | สมาชิก อบต.ม.๑2 | บุญเพ็ง วงษ์ดินดำ |
| ๑๘ | นางพัชราภรณ์ กิ่งมาลา | สมาชิก อบต.ม.๑3 | พัชราภรณ์ กิ่งมาลา |
| ๑๙ | นายบุญหลอง โยธาวงษ์ | สมาชิก อบต.ม.๑4 | บุญหลอง โยธาวงษ์ |
| ๒๐ | นายสุพิศ กุลโคตร | สมาชิก อบต.ม.๑4 | ไม่มา |

**ผู้เข้าร่วมประชุม**

|  |  |  |  |
| --- | --- | --- | --- |
| ๑ | นายวิเชียร พูดเพราะ | นายก อบต. | วิเชียร พูดเพราะ |
| ๒ | นางอุมาพร วรรณวงษ์ | รองนายก อบต. | อุมาพร วรรณวงษ์ |
| ๓ | นายสัญญา ดวงแก้ว | รองนายก อบต. | สัญญา ดวงแก้ว |
| ๔ | นายอนันท์ ปะทังโข | เลขานุการนายก อบต. | อนันท์ ปะทังโข |
| 5 | นางนิยดา จวงโส | รองปลัด อบต.นาสี | - |
| 6 | นายศักดิ์ดา ภาชู | หัวหน้าสำนักปลัด | ศักดิ์ดา ภาชู |
| 7 | นางสาวชุติกาญจน์ กันหา | ผู้ช่วยนักวิเคราะห์ฯ | ชุติกาญจน์ กันหา |
| 8 | นางสาวปลิดา มณีมภัสสร | ผอ.กองสวัสดิการสังคม | ปลิดา มณีมภัสสร |
| 9 | จ่าเอกสมคิด จันทะวงษ์ | นักทรัพยากรบุคคล | สมคิด จันทะวงษ์ |
| 10 | นายดวงสี ทิพย์สุวรรณ | ผู้ใหญ่บ้าน หมู่ที่ 9 | ดวงสี ทิพย์สุวรรณ |
| 11 | นายพงษ์ศักดิ์ บุญรักษา | ผู้ใหญ่บ้าน หมู่ที่ 12 | พงษ์ศักดิ์ บุญรักษา |

-2-

**เริ่มประชุมเวลา 09.30 น.**

เมื่อเวลา 09.30 น. นายจันทร์เทียม บุญฮวด รองประธานสภาองค์การบริหารส่วนตำบลนาสี เรียนเชิญ นายสมชาย ศรีพุทธทา ประธานสภาองค์การบริหารส่วนตำบลนาสี จุดธูปเทียนบูชาพระรัตนตรัย เสร็จแล้วกล่าวเปิดประชุม

นายสมชาย ศรีพุทธา สวัสดีครับท่านนายกองค์การบริหารส่วนตำบลนาสี ท่านรองนายก

(ประธานสภาฯ) องค์การบริหารส่วนตำบลนาสี ท่านเลขานุการนายกองค์การบริหารส่วนตำบลนาสี ท่านสมาชิกสภาองค์การบริหารส่วนตำบลนาสี และผู้เข้าร่วมประชุมทุกท่าน วันนี้เป็นวันเปิดประชุมสภาองค์การบริหารส่วนตำบลนาสี สมัยสามัญ สมัยที่ 4 ครั้งที่ 1 ประจำปี 2563 ขณะนี้มีท่านสมาชิกมาครบองค์ประชุมแล้ว กระผมขอดำเนินการประชุมไปตามวาระ

**ระเบียบวาระที่ 1** - **เรื่อง ประธานแจ้งให้ที่ประชุมทราบ**

นายสมชาย ศรีพุทธา - เชิญเข้าร่วมงานวันสถาปนาจังหวัดหนองบัวลำภู ครบรอบ 27 ปี ประจำปี 2563 ในวันที่ 1

(ประธานสภา ฯ) ธันวาคม 2563 ณ สนามศาลสมเด็จพระนเรศวรมหาราช อำเภอเมือง จังหวัดหนองบัวลำภู

 เพื่อเป็นการสืบสาน อนุรักษ์วัฒนธรรมประเพณีอันดีงามของท้องถิ่นและให้มีความเจริญก้าวหน้า

ชาวประชาอยู่ร่วมกันอย่างมีความสุขสืบไป จึงเชิญชวนทุกท่านเข้าร่วมงานในครั้งนี้ รายละเอียดตามกำหนดการในเอกสาร

**ที่ประชุม - รับทราบ**

**ระเบียบวาระที่ 2 - เรื่องรับรองรายงานการประชุมครั้งที่แล้ว**

นายสมชาย ศรีพุทธา - ต่อไปเป็นการรับรองรายงานการประชุมสภาสมัยสามัญ สมัยที่ 3 ประจำปี 2563 ครั้งที่ 3

(ประธานสภา ฯ) มีสมาชิกผู้ใดต้องการแก้ไขเพิ่มเติมรายงานการประชุม ถ้าไม่มีกระผมขอให้สมาชิก ให้การรับรองรายงานการประชุมสภาองค์การบริหารส่วนตำบลนาสี ขอให้สมาชิกยกมือ (สมาชิก ยกมือเป็นเอกฉันท์) เป็นเอกฉันท์ครับ เป็นอันว่าที่ประชุม แห่งนี้มีมติรับรองรายงานการประชุมเป็นที่เรียบร้อย

**มติที่ประชุม - รับรองรายงานการประชุม สมัยสามัญ สมัยที่ 3 ประจำปี 2563 ครั้งที่ 3**

**ระเบียบวาระที่ 3 - เรื่อง เสนอเพื่อทราบ**

**3.1 เรื่องรายงานผลการดำเนินงาน ประจำปีงบประมาณ พ.ศ. 2563**

นายสมชาย ศรีพุทธา - ขอเชิญผู้บริหารชี้แจงการรายงานผลการดำเนินงานประจำปีงบประมาณ พ.ศ. 2563 (ประธานสภาฯ) เชิญคณะผู้บริหารหรือเจ้าหน้าที่

นายศักดิ์ดา ภาชู ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น

หัวหน้าสำนักปลัด พ.ศ. 2548 และแก้ไขเพิ่มเติม (ฉบับที่ 3) พ.ศ. 2561 หมวด 6 ข้อ 29 รายงานผลและ เสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี ซึ่งข้อมูลที่ได้จากการติดตามและประเมินผลแผนพัฒนา จะช่วยเป็นข้อชี้แนะแก่ผู้บริหารท้องถิ่นในการจัดทำแผนพัฒนาท้องถิ่นปีต่อไป โดยสามารถนำมาปรับปรุง แก้ไข ขยายขอบเขต หรือแม้แต่ยุติการดำเนินโครงการ เพื่อให้ตอบสนองความต้องการของประชาชนในพื้นที่ได้มากที่สุด

-3-

 ดังนั้น เพื่อการปฏิบัติให้เป็นไปตามระเบียบฯ องค์การบริหารส่วนตำบลนาสี จึงขอประกาศรายงานผลการดำเนินงาน การจัดทำงบประมาณการใช้จ่ายและผลการดำเนินงานในรอบปีงบประมาณ พ.ศ. 2563 เพื่อให้ประชชาชนได้มีส่วนร่วมในการตรวจสอบและกำกับการบริหารจัดการองค์การบริหารส่วนตำบลนาสี รายละเอียดตามแบบรายงานที่ได้แจกให้กับทุกท่านไปแล้ว

 หากท่านใดมีข้อสงสัยหรือข้อซักถาม ก็สามารถสอบถามได้ครับ

นายวิเชียร พูดเพราะ เรียนประธานสภาองค์การบริหารส่วนตำบลนาสี สมาชิกองค์การบริหารส่วนตำบลนาสี

(นายก อบต.) และผู้เข้าร่วมประชุมทุกท่าน กระผมขอรายงานผลการปฏิบัติตามนโยบายของนายกองค์การบริหารส่วนตำบลนาสี ประจำปีงบประมาณ พ.ศ.2563 ได้รายงานผลการดำเนินงานต่อประชาชนในเรื่องการจัดทำงบประมาณการใช้จ่ายและผลการดำเนินงานในรอบปีงบประมาณ เพื่อให้ประชาชนมีส่วนร่วมในการตรวจสอบและกำกับการบริหารจัดการขององค์กรปกครองส่วนท้องถิ่น และตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 5 ) พ.ศ.2546 มาตรา 58/5 ได้กำหนดให้นายกองค์การบริหารส่วนตำบล จัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี ประกอบกับระเบียบ กระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ข้อ 30 (5) กำหนดให้ผู้บริหารองค์กรปกครองส่วนท้องถิ่นเสนอผลการติดตามและประเมินผลแผนพัฒนาแผนพัฒนาต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนทราบโดยทั่วกันอย่างน้อยปีละหนึ่งครั้งภายในเดือนธันวาคมของทุกปี ดังนั้น กระผมจึงขอรายงานผลการดำเนินงานการจัดทำงบประมาณการใช้จ่าย และผลการดำเนินงานรวมทั้งรายงานการติดตามและประเมินผลแผนพัฒนาประจำปีงบประมาณ พ.ศ. 2563 เพื่อให้สภาองค์การบริหารส่วนตำบลอันทรงเกียรติได้รับทราบ และเพื่อประกาศให้ประชาชนทราบ เพื่อส่งเสริมการมีส่วนร่วมในการตรวจสอบและกำกับการบริหารจัดการของการบริหารส่วนตำบลนาสีต่อไป ตลอดปีงบประมาณ พ.ศ. 2563 การบริหารงานองค์การบริหารส่วนตำบลนาสี ภายใต้ความรับผิดชอบของกระผม กระผมและคณะผู้บริหารได้ดำเนินการแก้ไขปัญหาความเดือดร้อนและตอบสนองต่อความต้องการของประชาชน เพื่อให้พี่น้องประชาชนได้รับประโยชน์และความพึงพอใจสูงสุดตามที่ได้คาดหวังเอาไว้ รายละเอียดตามเอกสารที่แจงให้กับทุกท่าน

นายสมชาย ศรีพุทธา ท่านนายก อบต.ได้แจ้งให้สมาชิกสภาฯแล้ว ไม่ทราบว่ามีผู้ใดสอบถามหรือไม่

(ประธานสภาฯ) ถ้าหากไม่มี ผู้ใดสอบถามถือว่าที่ประชุมรับทราบ กระผมขอมติที่ประชุม ครับ

**มติที่ประชุม รับทราบ**

**3.2 เรื่องรายงานงบแสดงสถานะการเงินและงบอื่น ๆ ประจำปีงบประมาณ พ.ศ. 2563**

นายสมชาย ศรีพุทธา -ขอเชิญผู้บริหารชี้แจงรายงานงบแสดงสถานะการเงินและงบอื่น ๆ ประจำปีงบประมาณ

(ประธานสภาฯ) พ.ศ. 2563 เชิญคณะผู้บริหารหรือเจ้าหน้าที่

นายศักดิ์ดา ภาชู ขอชี้แจงรายละเอียดการรายงานงบแสดงสถานะการเงินและงบอื่น ๆ ประจำปีงบประมาณ

หัวหน้าสำนักปลัด พ.ศ. 2563 ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน

รักษาราชการแทน การเก็บรักษาเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติม ฉบับที่ 3 พ.ศ.

ผู้อำนวยการกองคลัง 2558 ข้อ 101 จึงขอรายงานการจัดทำงบทดลอง งบแสดงฐานะการเงินและงบอื่น ๆ ประจำปีงบประมาณ พ.ศ. 2563 ดังรายละเอียดในเอกสารที่แนบพร้อมนี้

-4-

**รายงานสถานะทางการเงิน–การคลัง ประจำปีงบประมาณ พ.ศ.2563**

**วันที่ 1 ตุลาคม 2562 ถึงวันที่ 30 กันยายน 2563**

|  |  |  |
| --- | --- | --- |
| **ปีงบประมาณ พ.ศ.2563** | **ประมาณการ (บาท)** | **รายรับจริง (บาท)** |
| **รายรับ :** | ภาษีอากร  | 193,000 | 17,307.10 |
| ค่าธรรมเนียม ค่าปรับและใบอนุญาต  | 55,840 | 56}292.70 |
| รายได้จากทรัพย์สิน | 58,300 | 42,559.29 |
| รายได้จากสาธารณูปโภคและการพาณิชย์ | 546,499 | 661,730.00 |
| รายได้เบ็ดเตล็ด  | 144,690 | 58,672.00 |
| ภาษีจัดสรร  | 16,121,921 | 15,402,288.70 |
| เงินอุดหนุนทั่วไป  | 21,202,576 | 17,304,156.00 |
| **รวมรายรับทั้งสิ้น (บาท)** | **38,322,826** | **33,543,005.79** |

|  |  |  |
| --- | --- | --- |
| **ปีงบประมาณ พ.ศ.2563** | **ประมาณการ (บาท)** | **รายจ่ายจริง (บาท)** |
| **รายจ่าย :** | งบกลาง  | 9,661,010 | 7,625,945 |
| เงินเดือน (ฝ่ายการเมือง) | 2,484,720 | 2,484,720 |
| เงินเดือน (ฝ่ายประจำ)  | 12,219,606 | 9,919,228 |
| ค่าตอบแทน  | 367,880 | 301,740 |
| ค่าใช้สอย  | 4,358,825 | 3,612,707.70 |
| ค่าวัสดุ  | 1,980,256 | 1,654,075.68 |
| ค่าสาธารณูปโภค  | 857,689 | 789,558.34 |
| ค่าครุภัณฑ์  | 130,800 | 130,800 |
| ค่าที่ดินและสิ่งก่อสร้าง  | 3,652,040 | 3,538,700 |
| เงินอุดหนุน  | 2,610,000 | 2,174,177.99 |
| **รวมรายจ่ายทั้งสิ้น (บาท)**  | **38,322,826** | **32,231,652.71** |

(ตามเอกสารรูปเล่มที่แนบหนังสือเชิญประชุม) ทั้งนี้ หากท่านสมาชิกสภาฯมีข้อสงสัยหรือมีความประสงค์จะเสนอความคิดเห็นหรือข้อเสนอแนะ การบริหารงานของอบต.นาสี สามารถติดต่อสอบความข้อมูลเพิ่มเติมได้ที่ส่วนงานต่าง ๆ เพื่อจะได้พิจารณาการวางแผนพัฒนาและปรับปรุงการดำเนินการแก้ไขปัญหาตอบสนองความต้องการของประชาชนในพื้นที่ในระยะต่อไป

-5-

**สถานะการคลัง**

๑.๑ งบประมาณรายจ่ายทั่วไปในปีงบประมาณ พ.ศ. 2563 ณ วันที่ 30 กันยายน พ.ศ. 2563 องค์การบริหารส่วนตำบลนาสี มีสถานการเงิน ดังนี้

1.1.1 เงินฝากธนาคารทั้งสิ้น 11,104,685.24 บาท

1.1.2 เงินสะสม 7,994,273.94 บาท

1.1.3 ทุนสำรองเงินสะสม 1,114,650.12 บาท

นายสมชาย ศรีพุทธา ท่านนายก อบต.และเจ้าหน้าที่ได้แจ้งให้สมาชิกสภาฯแล้ว ไม่ทราบว่ามีผู้ใดสอบถามหรือไม่

(ประธานสภาฯ) ถ้าหากไม่มี ผู้ใดสอบถามถือว่าที่ประชุมรับทราบ กระผมขอมติที่ประชุม ครับ

**มติที่ประชุม รับทราบ**

**3.3 เรื่อง ประกาศใช้แผนดำเนินงาน ประจำปีงบประมาณ พ.ศ. 2564**

นายสมชาย ศรีพุทธา - ขอเชิญผู้บริหารชี้แจงการประกาศใช้แผนดำเนินงาน ประจำปีงบประมาณ พ.ศ. 2564

(ประธานสภาฯ) เชิญคณะผู้บริหารหรือเจ้าหน้าที่

นายศักดิ์ดา ภาชู ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น

หัวหน้าสำนักปลัด พ.ศ. ๒๕๔8 แก้ไขเพิ่มเติมถึง (ฉบับที่ 2) พ.ศ. 2559 ข้อ 27 แผนดำเนินงานให้จัดทำให้เสร็จ

ภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติมงบประมาณจากเงินสะสมหรือได้รับแจ้งแผนงานและโครงการจากหน่วยงานราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น เพื่อให้การจัดทำแผนการดำเนินงานถูกต้อง ตามระเบียบดังกล่าวและเพื่อประชาสัมพันธ์ให้ประชาชนทั่วไปได้รับทราบ องค์การบริหารส่วนตำบลนาสี จึงประกาศใช้แผนการดำเนินงาน องค์การบริหารส่วนตำบลนาสี ประจำปีงบประมาณ พ.ศ. 2564 ซึ่งผ่านการพิจารณาจากคณะกรรมการพัฒนาองค์การบริหารส่วนตำบลนาสี โดยให้มีผลตั้งแต่ ณ วันประกาศ เพื่อใช้เป็นเครื่องมือในการพัฒนาท้องถิ่นต่อไป ตามเอกสารรูปเล่มที่แนบหนังสือเชิญประชุม ทั้งนี้ หากท่านสมาชิกสภาฯมีข้อสงสัยหรือมีความประสงค์จะเสนอความคิดเห็นหรือข้อเสนอแนะ สามารถสอบถามข้อมูลเพิ่มเติมได้ เพื่อจะได้พิจารณาการวางแผนพัฒนาและปรับปรุงการดำเนินการแก้ไขปัญหาตอบสนองความต้องการของประชาชนในพื้นที่ในระยะต่อไป

นายสมชาย ศรีพุทธา ท่านนายก อบต.และเจ้าหน้าที่ได้แจ้งให้สมาชิกสภาฯแล้ว ไม่ทราบว่ามีผู้ใดสอบถามหรือไม่

(ประธานสภาฯ) ถ้าหากไม่มี ผู้ใดสอบถามถือว่าที่ประชุมรับทราบ กระผมขอมติที่ประชุม ครับ

**มติที่ประชุม รับทราบ**

นายสมชาย ศรีพุทธา ขณะนี้เวลา 12.00 น. ก่อนเข้าวาระการประชุมครั้งต่อไป กระผมขอพัก

ประธานสภาฯ รับประทานอาหารหนึ่งชั่วโมง โดยจะเริ่มประชุม ในเวลา 13.00 น.

 พักรับประทานอาหาร ตั้งแต่เวลา 12.00 น. - 13.00 น.

เริ่มประชุมเวลา 13.00 น.

นายสมชาย ศรีพุทธา เมื่อสมาชิกสภา ได้เข้าร่วมประชุมพร้อมแล้ว ผมขอเปิดประชุมเพื่อพิจารณา

ประธานสภาฯ ในระเบียบวาระต่อไป

-6-

**ระเบียบวาระที่ 4 เรื่อง เสนอเพื่อพิจารณา**

**4.1 เรื่อง การพิจารณาร่าง ระเบียบว่าด้วยการให้ประชาชนเข้าฟังการประชุมและการปรึกษา ของสภาองค์การบริหารส่วนตำบลนาสี**

นายสมชาย ศรีพุทธา - ขอเชิญท่านเลขานุการสภาฯ ชี้แจงร่างระเบียบว่าด้วยการให้ประชาชนเข้าฟังการประชุมและการ(ประธานสภาฯ) ปรึกษา ของสภาองค์การบริหารส่วนตำบลนาสี

นางพัชราภรณ์ กิ่งมาลา โดยที่เป็นการสมควรให้การรักษาระเบียบ และความสงบเรียบร้อยที่ประชุมสภาองค์การบริหาร

เลขานุการสภาฯ ส่วนตำบลนาสี สำหรับประชาชนเข้าฟังการประชุมและการปรึกษาของสภาองค์การบริหารส่วนตำบลนาสี เป็นไปด้วยความเรียบร้อย ได้กำหนดระเบียบว่าด้วยหลักเกณฑ์และวิธีการสำหรับให้ประชาชนเข้าฟังการประชุมและการปรึกษาของสภาองค์การบริหารส่วนตำบลนาสี พ.ศ.2563 เพื่อให้เป็นไปตามข้อ 117 วรรคสี่ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 โดยวางระเบียบไว้11 ข้อ 2 หมวด หมวด 1 หลักเกณฑ์และวิธีการสำหรับประชาชนในการเข้าฟังการประชุม หมวด 2 การรักษาระเบียบและความสงบเรียบร้อยในการเข้าฟังการประชุม (รายละเอียดตามเอกสารที่แนบพร้อมนี้) หากท่านสมาชิกสภาฯมีข้อสงสัยหรือมีความประสงค์จะเสนอความคิดเห็นหรือข้อเสนอแนะ สามารถสอบถามหรือเสนอข้อมูลเพิ่มเติมได้

นายบุญหลอง โยธาวงษ์ ตามที่ท่านเลขานุการได้ชี้แจงในรายละเอียด ร่างระเบียบว่าด้วยหลักเกณฑ์และวิธีการสำหรับให้

ส.อบต.ม.14 ประชาชนเข้าฟังการประชุมและการปรึกษาของสภาองค์การบริหารส่วนตำบลนาสี พ.ศ.2563 มีข้อสงสัยในประเด็น ข้อ 6(4) ไม่ใช้เครื่องมือสื่อสาร อุปกรณ์ถ่ายรูป บันทึกเสียง นั้น เห็นสมควรให้สามารถใช้และถ่ายรูปได้ เพื่อนำข้อมูลไปเผยแพร่ให้กับประชาชนในพื้นที่ได้รับทราบ

นายรังสันต์ อำมาตย์หิน เห็นด้วยในระเบียบว่าด้วยหลักเกณฑ์และวิธีการสำหรับให้ประชาชนเข้าฟังการประชุมและ

ส.อบต.ม.2 การปรึกษาของสภาองค์การบริหารส่วนตำบลนาสี พ.ศ.2563 และเสนอประเด็จให้สามารถใช้เครื่องมือสื่อสารได้ และขอเสนอให้ห้องประชุมติดกล้องวงจรปิดด้วย

นายสถิตรัฐ พาไสย์ ตามที่ท่านเลขานุการได้ชี้แจงในรายละเอียด ร่างระเบียบว่าด้วยหลักเกณฑ์และวิธีการสำหรับให้

ส.อบต.ม.8 ประชาชนเข้าฟังการประชุมและการปรึกษาของสภาองค์การบริหารส่วนตำบลนาสี พ.ศ.2563 เป็นการดีที่มีระเบียบนี้และเห็นด้วยกับร่างระเบียบนี้ และมีความชัดเจนสำหรับประเด็นข้อ 6(4) ไม่ใช้เครื่องมือสื่อสาร อุปกรณ์ถ่ายรูป บันทึกเสียง ที่ท่านสมาชิกสงสัย สามารถใช้ได้แต่ต้องได้รับอนุญาตจากประธานสภาฯก่อน ซึ่งในระเบียบได้ระบุชัดเจนแล้ว

นายศักดิ์ดา ภาชู ขอชี้แจงเพิ่มเติมในรายละเอียด ร่างระเบียบว่าด้วยหลักเกณฑ์และวิธีการสำหรับให้

หัวหน้าสำนักปลัด ประชาชนเข้าฟังการประชุมและการปรึกษาของสภาองค์การบริหารส่วนตำบลนาสี พ.ศ.2563 สำหรับประเด็น ข้อ 6 ผู้เข้าฟังการประชุมต้องปฏิบัติ ดังนี้

 (1) แต่งกายสุภาพเรียบร้อย

 (2) นั่งหรืออยู่ประจำในที่ที่จัดไว้สำหรับผู้เข้าฟังการประชุม

(3) ต้องประพฤติตนให้เรียบร้อย ไม่แสดงกิริยาอาการที่กระทำให้เสื่อมเกียรติของที่ประชุมหรือก่อกวนความสงบเรียบร้อย ไม่พูดจา สนทนา ส่งเสียง หรือกระทำการใด ๆ อันเป็นการรบกวนการประชุม

-7-

 (4) ไม่ใช้เครื่องมือสื่อสาร อุปกรณ์ถ่ายภาพ บันทึกเสียง วิทยุ-เทป หรืออุปกรณ์อื่นใดที่อาจรบกวน

การประชุมได้ การใช้เครื่องมือสื่อสาร อุปกรณ์ถ่ายภาพ บันทึกเสียง วิทยุ-เทป หรืออุปกรณ์อื่นใด จะต้องได้รับอนุญาตจากประธานสภาองค์การบริหารส่วนตำบลนาสี

 (5) ไม่นำอาวุธหรือสิ่งเทียมอาวุธเข้าไปในห้องประชุม

 (6) ไม่นำอาหารหรือเครื่องดื่มเข้าไปหรือรับประทานในห้องประชุม

 (7) ต้องเชื่อฟังและปฏิบัติตามคำสั่งของประธานสภาองค์การบริหารส่วนตำบลนาสี ที่สั่งโดยชอบด้วยกฎหมาย

 ซึ่งในระเบียบได้ระบุชัดเจน เพื่อเป็นการรักษาระเบียบและความสงบเรียบร้อยในการประชุม

นายสมชาย ศรีพุทธา ท่านเลขานุการสภาฯและเจ้าหน้าที่ได้แจ้งให้สมาชิกสภาฯแล้ว ไม่ทราบว่ามีผู้ใดสอบถามหรือไม่

(ประธานสภาฯ) ถ้าหากไม่มี ผู้ใดสอบถามถือว่าที่ประชุมรับทราบ กระผมขอมติที่ประชุม ครับ

**มติที่ประชุม เห็นชอบ 16 เสียง**

 **ไม่เห็นชอบ - เสียง**

 **งดออกเสียง 1 เสียง**

**เป็นเอกฉันท์ เห็นชอบ ระเบียบว่าด้วยหลักเกณฑ์และวิธีการสำหรับให้ประชาชนเข้าฟังการประชุมและการปรึกษาของสภาองค์การบริหารส่วนตำบลนาสี พ.ศ. 2563**

**4.2 เรื่อง การจัดตั้งที่พักสงฆ์ถ้ำผาขาว หมู่ที่ 9 บ้านซำภูทอง ขึ้นเป็นวัดถ้ำผาขาว**

นายสมชาย ศรีพุทธา -ขอเชิญผู้บริหารชี้แจงการจัดตั้งที่พักสงฆ์ถ้ำผาขาว หมู่ที่ 9 บ้านซำภูทอง ขึ้นเป็นวัดถ้ำผาขาว (ประธานสภาฯ) เชิญคณะผู้บริหาร

นายวิเชียร พูดเพราะ เรียนประธานสภาองค์การบริหารส่วนตำบลนาสี สมาชิกองค์การบริหารส่วนตำบลนาสี

(นายก อบต.) และผู้เข้าร่วมประชุมทุกท่าน ข้าพเจ้า นายวิเชียร พูดเพราะ นายกองค์การบริหารส่วนตำบลนาสี ขอเสนอญัตติเพื่อให้สภาองค์การบริหารส่วนตำบลนาสี ได้ดำเนินการและพิจารณาดังต่อไปนี้

 ญัตติเรื่องที่เสนอใหม่ การจัดตั้งที่พักสงฆ์ถ้ำผาขาว หมู่ที่ 9 บ้านซำภูทอง ขึ้นเป็นวัดถ้ำผาขาว

เพื่อพิจารณาให้ความเห็นชอบ ให้หมู่บ้านซำภูทอง หมู่ที่ 9 ดำเนินการขอจัดตั้งที่พักสงฆ์ถ้ำผาขาว ตั้งอยู่ในท้องที่ หมู่ที่ 9 บ้านซำภูทอง ตำบลนาสี อยู่ในเขตป่าสงวนแห่งชาติป่าเก่ากลอยและป่านากลาง เนื้อที่ 15 ไร่ สร้างเมื่อ/เข้าอยู่ พ.ศ.2528 เป็นวัดถ้ำผาขาว เพื่อใช้รายงานการประชุมสภาองค์การบริหารส่วนตำบลนาสี เป็นเอกสารประกอบการขออนุญาตจัดตั้งวัดถ้ำผาขาว ตามระเบียบของทางราชการ และนำเสนอต่อที่ประชุมสภาองค์การบริหารส่วนตำบลนาสี เพื่อพิจารณา

นายบุญหลอง โยธาวงษ์ ตามที่หมู่บ้านซำภูทอง หมู่ที่ 9 ดำเนินการขอจัดตั้งที่พักสงฆ์ถ้ำผาขาว ตั้งอยู่ในท้องที่ หมู่ที่ 9

ส.อบต.ม.14 บ้านซำภูทอง ตำบลนาสี อยู่ในเขตป่าสงวนแห่งชาติป่าเก่ากลอยและป่านากลาง เนื้อที่ 15 ไร่ เป็นวัดถ้ำผาขาว ทางสภาอบต.นาสี ไม่มีปัญหาขัดข้องในการพิจารณา สอบถามว่าพื้นที่ในการจัดตั้งวัดเป็นพื้นที่ทับซ้อนหรือมีผลกระทบกับชาวบ้านหรือไม่ เพื่อไม่ให้เกิดปัญหากับประชาชนตามมา

นายสถิตรัฐ พาไสย์ ตามที่หมู่บ้านซำภูทอง หมู่ที่ 9 ดำเนินการขอจัดตั้งที่พักสงฆ์ถ้ำผาขาว ตั้งอยู่ในท้องที่ หมู่ที่ 9

ส.อบต.ม.8 บ้านซำภูทอง ตำบลนาสี อยู่ในเขตป่าสงวนแห่งชาติป่าเก่ากลอยและป่านากลาง เนื้อที่ 15 ไร่ เป็นวัดถ้ำผาขาว การใช้พื้นที่จัดตั้งวัด เพื่อไม่ให้เป็นการบุกรุกที่ดินของชาวบ้าน ให้ใช้พื้นที่ที่เป็น

-8-

 จริงของวัด วัดมีพื้นที่เท่าไหร่กี่ไร่ก็ให้ใช้พื้นที่ตามความเป็นจริง ส่วนสภาไม่มีปัญหาในการพิจารณาให้ความเห็นชอบ

นายดวงสี ทิพย์สุวรรณ ด้วยชาวบ้านซำภูทองได้มติเห็นชอบในการประชุมประชาคมหมู่บ้าน ให้มีการจัดตั้งที่พักสงฆ์

ผู้ใหญ่บ้าน ม.9 ถ้ำผาขาว หมู่ที่ 9 บ้านซำภูทอง ขึ้นเป็นวัดถ้ำผาขาว เพื่อให้สภาอบต.นาสี พิจารณาให้ความเห็นชอบ ให้หมู่บ้านซำภูทอง หมู่ที่ 9 ดำเนินการขอจัดตั้งที่พักสงฆ์ถ้ำผาขาว ตั้งอยู่ในท้องที่ หมู่ที่ 9 บ้านซำภูทอง ตำบลนาสี อยู่ในเขตป่าสงวนแห่งชาติป่าเก่ากลอยและป่านากลาง เนื้อที่ 15 ไร่ สร้างเมื่อ/เข้าอยู่ พ.ศ.2528 เป็นวัดถ้ำผาขาว และใช้ประกอบเพื่อขออนุญาตการใช้ที่ดินกับทางราชการต่อไป พื้นที่จัดตั้งวัดไม่ได้ไปรุกรุกที่ดินที่ทำกินของชาวบ้านและได้ใช้พื้นที่จริงในการจัดตั้งวัดในครั้งนี้ เพื่อให้สภาได้ให้ความเห็นชอบต่อไป

นายสมชาย ศรีพุทธา ตามที่ท่านนายกอบต.นาสี ได้เสนอญัตติ เพื่อให้สมาชิกสภาฯได้พิจารณา มีผู้ใดสอบถามหรือไม่

(ประธานสภาฯ) ถ้าหากไม่มี ผู้ใดสอบถามถือว่าที่ประชุมรับทราบ กระผมขอมติที่ประชุม ครับ

**มติที่ประชุม เห็นชอบ 16 เสียง**

 **ไม่เห็นชอบ - เสียง**

 **งดออกเสียง 1 เสียง**

 **เป็นเอกฉันท์ เห็นชอบ** **การจัดตั้งที่พักสงฆ์ถ้ำผาขาว หมู่ที่ 9 บ้านซำภูทอง ขึ้นเป็นวัดถ้ำผาขาว**

**4.3 เรื่อง การจัดตั้งที่พักสงฆ์ถ้ำฆ้องคำ หมู่ที่ 12 บ้านพิทักษ์พัฒนา ขึ้นเป็นวัดถ้ำฆ้องคำ**

นายสมชาย ศรีพุทธา -ขอเชิญผู้บริหารชี้แจงการจัดตั้งที่พักสงฆ์ถ้ำฆ้องคำหมู่ที่12 บ้านพิทักษ์พัฒนา ขึ้นเป็นวัดถ้ำฆ้องคำ(ประธานสภาฯ) เชิญคณะผู้บริหาร

นายวิเชียร พูดเพราะ เรียนประธานสภาองค์การบริหารส่วนตำบลนาสี สมาชิกองค์การบริหารส่วนตำบลนาสี

(นายก อบต.) และผู้เข้าร่วมประชุมทุกท่าน ข้าพเจ้า นายวิเชียร พูดเพราะ นายกองค์การบริหารส่วนตำบลนาสี ขอเสนอญัตติเพื่อให้สภาองค์การบริหารส่วนตำบลนาสี ได้ดำเนินการและพิจารณาดังต่อไปนี้

 ญัตติเรื่องที่เสนอใหม่ เพื่อพิจารณาให้ความเห็นชอบ ให้หมู่บ้านพิทักษ์พัฒนา หมู่ที่ 12 ดำเนินการขอจัดตั้งที่พักสงฆ์ถ้ำฆ้องคำ ตั้งอยู่ในท้องที่ หมู่ที่ 12 บ้านพิทักษ์พัฒนา ตำบลนาสี อยู่ในเขตป่าสงวนแห่งชาติป่าเก่ากลอยและป่านากลาง เนื้อที่ 6 ไร่ สร้างเมื่อ/เข้าอยู่ พ.ศ.2483 เป็นวัดถ้ำฆ้องคำ เพื่อใช้รายงานการประชุมสภาองค์การบริหารส่วนตำบลนาสี เป็นเอกสารประกอบการขออนุญาตจัดตั้งวัดถ้ำฆ้องคำ ตามระเบียบของทางราชการ และนำเสนอต่อที่ประชุมสภาองค์การบริหารส่วนตำบลนาสี เพื่อพิจารณา

นายบุญหลอง โยธาวงษ์ ตามที่หมู่บ้านพิทักษ์พัฒนา หมู่ที่ 12 ดำเนินการขอจัดตั้งที่พักสงฆ์ถ้ำฆ้องคำ ตั้งอยู่ในท้องที่

ส.อบต.ม.14 ดำเนินการขอจัดตั้งที่พักสงฆ์ถ้ำฆ้องคำ ตั้งอยู่ในท้องที่ หมู่ที่ 12 บ้านพิทักษ์พัฒนา ตำบลนาสี อยู่ในเขตป่าสงวนแห่งชาติป่าเก่ากลอยและป่านากลาง เนื้อที่ 6 ไร่ เป็นวัดถ้ำฆ้องคำ ทางสภาอบต.นาสี ไม่มีปัญหาขัดข้องในการพิจารณา สอบถามว่าพื้นที่ในการจัดตั้งวัดเป็นพื้นที่ทับซ้อนหรือมีผลกระทบกับชาวบ้านหรือไม่ เพื่อไม่ให้เกิดปัญหากับประชาชนตามมา

-9-

นายสถิตรัฐ พาไสย์ ตามที่หมู่บ้านพิทักษ์พัฒนา หมู่ที่ 12 ดำเนินการขอจัดตั้งที่พักสงฆ์ถ้ำฆ้องคำ ตั้งอยู่ในท้องที่

ส.อบต.ม.8 หมู่ที่ 12 บ้านพิทักษ์พัฒนา ตำบลนาสี อยู่ในเขตป่าสงวนแห่งชาติป่าเก่ากลอยและป่านากลาง เนื้อที่ 6 ไร่ เป็นวัดถ้ำฆ้องคำ การใช้พื้นที่จัดตั้งวัด เพื่อไม่ให้เป็นการบุกรุกที่ดินของชาวบ้าน ให้ใช้พื้นที่ที่เป็นจริงของวัด วัดมีพื้นที่เท่าไหร่กี่ไร่ ก็ให้ใช้พื้นที่ตามความเป็นจริง ส่วนสภาฯไม่มีปัญหาในการพิจารณาให้ความเห็นชอบ

นายพงษ์ศักดิ์ บุญรักษา ด้วยชาวบ้านพิทักษ์พัฒนา ได้มติเห็นชอบในการประชุมประชาคมหมู่บ้าน ให้มีการจัดตั้งที่พักสงฆ์

ผู้ใหญ่บ้าน ม.12 ถ้ำฆ้องคำ หมู่ที่ 12 บ้านพิทักษ์พัฒนา ขึ้นเป็นวัดถ้ำฆ้องคำ เพื่อให้สภาอบต.นาสี พิจารณาให้ความเห็นชอบ ให้หมู่บ้านพิทักษ์พัฒนา หมู่ที่ 12 ดำเนินการขอจัดตั้งที่พักสงฆ์ถ้ำฆ้องคำ ตั้งอยู่ในท้องที่ หมู่ที่ 12 บ้านพิทักษ์พัฒนา ตำบลนาสี อยู่ในเขตป่าสงวนแห่งชาติป่าเก่ากลอยและป่านากลาง เนื้อที่ 6 ไร่ สร้างเมื่อ/เข้าอยู่ พ.ศ.2483 เป็นวัดถ้ำฆ้องคำ และใช้ประกอบเพื่อขออนุญาตการใช้ที่ดินกับทางราชการต่อไป พื้นที่จัดตั้งวัดไม่ได้ไปรุกรุกที่ดินที่ทำกินของชาวบ้านและได้ใช้พื้นที่จริงในการจัดตั้งวัดในครั้งนี้

นายสมชาย ศรีพุทธา ตามที่ท่านนายกอบต.นาสี ได้เสนอญัตติ เพื่อให้สมาชิกสภาฯได้พิจารณา มีผู้ใดสอบถามหรือไม่

(ประธานสภาฯ) ถ้าหากไม่มี ผู้ใดสอบถามถือว่าที่ประชุมรับทราบ กระผมขอมติที่ประชุม ครับ

**มติที่ประชุม เห็นชอบ 16 เสียง**

 **ไม่เห็นชอบ - เสียง**

 **งดออกเสียง 1 เสียง**

 **เป็นเอกฉันท์ เห็นชอบ** **การจัดตั้งที่พักสงฆ์ถ้ำฆ้องคำ หมู่ที่ 12 บ้านพิทักษ์พัฒนา ขึ้นเป็นวัดถ้ำฆ้องคำ**

**4.4 เรื่อง การจัดตั้งที่พักสงฆ์วัดป่าสามัคคีธรรม หมู่ที่ 4 บ้านหินฮาว ขึ้นเป็นวัดป่าสามัคคี**

**ธรรม**

นายสมชาย ศรีพุทธา -ขอเชิญผู้บริหารชี้แจงการจัดตั้งที่พักสงฆ์วัดป่าสามัคคีธรรม หมู่ที่ 4 บ้านหินฮาว ขึ้นเป็นวัด(ประธานสภาฯ) ป่าสามัคคีธรรม เชิญคณะผู้บริหาร

นายวิเชียร พูดเพราะ เรียนประธานสภาองค์การบริหารส่วนตำบลนาสี สมาชิกองค์การบริหารส่วนตำบลนาสี

(นายก อบต.) และผู้เข้าร่วมประชุมทุกท่าน ข้าพเจ้า นายวิเชียร พูดเพราะ นายกองค์การบริหารส่วนตำบลนาสี ขอเสนอญัตติเพื่อให้สภาองค์การบริหารส่วนตำบลนาสี ได้ดำเนินการและพิจารณาดังต่อไปนี้

ญัตติเรื่องที่เสนอใหม่ เพื่อพิจารณาให้ความเห็นชอบ ให้หมู่บ้านหินฮาว หมู่ที่ 4 ดำเนินการขอจัดตั้งที่พักสงฆ์วัดป่าสามัคคีธรรม ตั้งอยู่ในท้องที่ 119 หมู่ที่ 4 บ้านหินฮาว ตำบลนาสี อยู่ในเขตของที่ดินอันเป็น สาธารณสมบัติของแผ่นดิน ประเภทสำหรับ พลเมืองใช้ร่วมกัน เลขที่ นภ 516 ที่ดินเลขที่ 13 ระวางรูปถ่ายทางอากาศชื่ออำเภอบ้านผือ ระวางหมายเลข 5444II แผ่น 73 อยู่ในความดูแลรักษาของกระทรวงมหาดไทย (โคกเตาปูน) เนื้อที่วัด 15 ไร่ สร้างเมื่อ/เข้าอยู่ พ.ศ.2528 เป็นวัดป่าสามัคคีธรรม เพื่อใช้รายงานการประชุมสภาองค์การบริหารส่วนตำบลนาสี เป็นเอกสารประกอบการขออนุญาตจัดตั้งวัดป่าสามัคคีธรรม ตามระเบียบของทางราชการ และนำเสนอต่อที่ประชุมสภาองค์การบริหารส่วนตำบลนาสี เพื่อพิจารณา

-10-

นายบุญหลอง โยธาวงษ์ ตามที่หมู่บ้านหินฮาว หมู่ที่ 4 ดำเนินการขอจัดตั้งที่พักสงฆ์วัดป่าสามัคคีธรรม ตั้งอยู่ในท้องที่

ส.อบต.ม.14 ดำเนินการขอจัดตั้งที่พักสงฆ์วัดป่าสามัคคีธรรม อยู่ในเขตของที่ดินอันเป็น สาธารณสมบัติของแผ่นดิน ประเภทสำหรับ พลเมืองใช้ร่วมกัน เลขที่ นภ 516 ที่ดินเลขที่ 13 ระวางรูปถ่ายทางอากาศชื่ออำเภอบ้านผือ ระวางหมายเลข 5444II แผ่น 73 อยู่ในความดูแลรักษาของกระทรวงมหาดไทย (โคกเตาปูน) เนื้อที่วัด 15 ไร่ สร้างเมื่อ/เข้าอยู่ พ.ศ.2528 เป็นวัดป่าสามัคคีธรรม ทางสภาอบต.นาสี ไม่มีปัญหาขัดข้องในการพิจารณา สอบถามว่าพื้นที่ในการจัดตั้งวัดเป็นพื้นที่ทับซ้อนหรือมีผลกระทบกับชาวบ้านหรือไม่ เพื่อไม่ให้เกิดปัญหากับประชาชนตามมา

นายสถิตรัฐ พาไสย์ ตามที่หมู่บ้านหินฮาว หมู่ที่ 4 ดำเนินการขอจัดตั้งที่พักสงฆ์วัดป่าสามัคคีธรรม ตั้งอยู่ในท้องที่

ส.อบต.ม.8 หมู่ที่ 4 บ้านหินฮาว ตำบลนาสี อยู่ในเขตของที่ดินอันเป็น สาธารณสมบัติของแผ่นดิน ประเภทสำหรับ พลเมืองใช้ร่วมกัน เลขที่ นภ 516 ที่ดินเลขที่ 13 ระวางรูปถ่ายทางอากาศชื่ออำเภอบ้านผือ ระวางหมายเลข 5444II แผ่น 73 อยู่ในความดูแลรักษาของกระทรวงมหาดไทย (โคกเตาปูน) เนื้อที่วัด 15 ไร่ สร้างเมื่อ/เข้าอยู่ พ.ศ.2528 เป็นวัดป่าสามัคคีธรรม การใช้พื้นที่จัดตั้งวัด เพื่อไม่ให้เป็นการบุกรุกที่ดินของชาวบ้าน ให้ใช้พื้นที่ที่เป็นจริงของวัด วัดมีพื้นที่เท่าไหร่กี่ไร่ ก็ให้ใช้พื้นที่ตามความเป็นจริง ส่วนสภาฯไม่มีปัญหาในการพิจารณาให้ความเห็นชอบ

นางสงกรานต์ พินิจมนตรี ด้วยชาวบ้านหินฮาว ได้มติเห็นชอบในการประชุมประชาคมหมู่บ้าน ให้มีการจัดตั้งที่พักสงฆ์

ส.อบต.ม.4 วัดป่าสามัคคีธรรม หมู่ที่ 4 บ้านหินฮาว ขึ้นเป็นวัดป่าสามัคคีธรรม เพื่อให้สภาอบต.นาสี พิจารณาให้ความเห็นชอบ ให้หมู่บ้านหินฮาว หมู่ที่ 4 ดำเนินการขอจัดตั้งที่พักสงฆ์วัดป่าสามัคคีธรรม ตั้งอยู่ในท้องที่ หมู่ที่ 4 บ้านหินฮาว ตำบลนาสี อยู่ในเขตของที่ดินอันเป็น สาธารณสมบัติของแผ่นดิน ประเภทสำหรับ พลเมืองใช้ร่วมกัน เลขที่ นภ 516 ที่ดินเลขที่ 13 ระวางรูปถ่ายทางอากาศชื่ออำเภอบ้านผือ ระวางหมายเลข 5444II แผ่น 73 อยู่ในความดูแลรักษาของกระทรวงมหาดไทย (โคกเตาปูน) เนื้อที่วัด 15 ไร่ สร้างเมื่อ/เข้าอยู่ พ.ศ.2528 และใช้ประกอบเพื่อขออนุญาตการใช้ที่ดินกับทางราชการต่อไป พื้นที่การจัดตั้งวัดไม่ได้ไปรุกรุกที่ดินที่ทำกินของชาวบ้านและได้ใช้พื้นที่จริงในการจัดตั้งวัดในครั้งนี้ เพื่อให้สภาอบต.นาสี พิจารณาให้ความเห็นชอบ

นายสมชาย ศรีพุทธา ตามที่ท่านนายกอบต.นาสี ได้เสนอญัตติ เพื่อให้สมาชิกสภาฯได้พิจารณา มีผู้ใดสอบถามหรือไม่

(ประธานสภาฯ) ถ้าหากไม่มี ผู้ใดสอบถามถือว่าที่ประชุมรับทราบ กระผมขอมติที่ประชุม ครับ

**มติที่ประชุม เห็นชอบ 16 เสียง**

 **ไม่เห็นชอบ - เสียง**

 **งดออกเสียง 1 เสียง**

 **เป็นเอกฉันท์ เห็นชอบ** **การจัดตั้งที่พักสงฆ์วัดป่าสามัคคีธรรม หมู่ที่ 4 บ้านหินฮาว ขึ้นเป็นวัดป่าสามัคคีธรรม**

-11-

 **4.5 เรื่อง การจัดโครงการแข่งขันเรือยาวเพื่อความสามัคคีปรองดอง ประจำปีงบประมาณ พ.ศ. 2564**

นายสมชาย ศรีพุทธา -ขอเชิญผู้บริหารชี้แจงการจัดโครงการแข่งขันเรือยาวเพื่อความสามัคคีปรองดอง ประจำปี(ประธานสภาฯ) งบประมาณ พ.ศ. 2564 เชิญคณะผู้บริหารหรือเจ้าหน้าที่

นายศักดิ์ดา ภาชู ขอชี้แจงรายละเอียดการจัดโครงการแข่งขันเรือยาวเพื่อความสามัคคีปรองดอง ประจำปี

(หัวหน้าสำนักปลัด) งบประมาณ พ.ศ. 2564 ตามรายละเอียดในโครงการและเอกสารที่แจก

 และหามติที่ประชุมเพื่อกำหนดวันจัดงานในครั้งนี้

จ่าเอกสมคิด จันทะวงษ์ ขอชี้แจงเพิ่มเติมเรื่องการจัดโครงการแข่งขันเรือยาวเพื่อความสามัคคีปรองดอง ประจำปี

นักทรัพยากรบุคคล งบประมาณ พ.ศ. 2564 ซึ่งมีวัตถุประสงค์ เพื่อปลูกจิตสำนึกที่ดีให้กับเด็ก เยาวชน และประชาชน

ในชุมชน 14 หมู่บ้าน เพื่อประชาสัมพันธ์งานประเพณีแข่งเรือและส่งเสริมการท่องเที่ยวของ

องค์การบริหารส่วนตำบลนาสีให้เป็นที่รู้จักแพร่หลายของคนทั่วไป เพื่อสร้างความรักความสามัคคี

ปรองดองสมานฉันท์ ระหว่างชุมชนกับชุมชน และชุมชนกับองค์กรปกครองท้องถิ่น และได้

ดำเนินการมาเป็นปีที่ 4 ในวันจัดงานช่วงเช้า จะมีกิจกรรมโครงการเดิน-วิ่ง มินิมาราธอน ภูงามน้ำ

ใสเกมส์ ครั้งที่ 4 ซึ่งได้รับการตอบรับที่ดีและปีที่ผ่านมามีผู้เข้าร่วมกิจกรรมมากมาย และทาง

อบจ.หนองบัวลำภู ได้ให้ความสำคัญในการจัดงานในครั้งนี้ ซึ่งอบจ.หนองบัวลำภูจะสนับสนุน

งบประมาณในการจัดงาน และเพื่อให้ที่ประชุมสภาฯ หามติกำหนดวันและกิจกรรมงานในครั้งนี้

นายวิเชียร พูดเพราะ ขอเสนอการจัดงานแข่งขันเรือยาวเพื่อความสามัคคีปรองดอง ประจำปีงบประมาณ 2564 ขึ้นใน

(นายก อบต.) วันที่ 25 ธันวาคม 2563 ณ อ่างเก็บน้ำบ้านหินฮาว ตำบลนาสี เพื่อส่งเสริมการท่องเที่ยวในช่วงเทศกาลปีใหม่ ในส่วนของรายละเอียดของกิจกรรม กฎระเบียบต่าง ๆ เราจะประชุมเพื่อชี้แจงสำหรับเตรียมความพร้อม ในวันที่ 9 ธันวาคม 2563 จะจัดกิจกรรมงานแถลงข่าวสำหรับการจัดงานในครั้งนี้

นายสมชาย ศรีพุทธา ท่านนายก อบต.และเจ้าหน้าที่ได้แจ้งให้สมาชิกสภาฯแล้ว ไม่ทราบว่ามีผู้ใดสอบถามหรือไม่

(ประธานสภาฯ) ถ้าหากไม่มี ผู้ใดสอบถามถือว่าที่ประชุมรับทราบ กระผมขอมติที่ประชุม ครับ

**มติที่ประชุม เป็นเอกฉันท์ เห็นชอบตามที่เสนอ**

**ระเบียบวาระที่ 4 เรื่องอื่น ๆ**

นายสมชาย ศรีพุทธา - มีท่านใดจะเสนอเรื่องอื่น ๆ หรือไม่

(ประธานสภาฯ)

นายบุญเพ็ง วงษ์ดินดำ ฝากท่านประธานถึงคณะผู้บริหาร บ้านพิทักษ์พัฒนา หมู่ 12 ขอความอนุเคราะห์ซ่อมแซมไฟฟ้า

ส.อบต. หมู่ 12 ส่องสว่าง จำนวน 3 จุด คือจุดบ้านแม่สำลี จุดบ้านพ่อไหล และจุดทางออกไปบ้านน้ำปู่ ฝากผู้บริหารเพื่อดำเนินการซ่อมแซมด้วย เรื่องถนนหนทางเป็นฝุ่น การเดินทางของประชาชนไม่สะดวก นำเรียนผู้บริหารดำเนินการแก้ไขด้วย และฝากเรื่องการประชาสัมพันธ์การแจกเบี้ยยังชีพผู้สูงอายุ ให้นำส่งหนังสือถึงส.อบต.ด้วย เพื่อจะได้ดำเนินการประชาสัมพันธ์ให้ประชาชนได้รับทราบอย่างทั่วถึง

นายสถิตรัฐ พาไสย์ เรื่องการซ่อมแซมไฟฟ้าส่องสว่างทุกหมู่บ้านได้รับความเดือดร้อน ขอให้เร่งดำเนินการซ่อมแซม

ส.อบต. หมู่ 8 เรื่องถนนชำรุดเสียหาย เนื่องจากอยู่ในช่วงฤดูฝน ทำให้ถนนชำรุดเสียหาย การเดินทางลำบากมาก การลำเลียงผลผลิตทางการเกษตรด้วยความลำบาก ขอหารือการใช้งบประมาณในการ

-12-

 ซ่อมแซมถนน เพื่อบรรเทาความเดือดร้อนและช่วยเหลือปัญหาเร่งด่วน ทางอบต.นาสีสามารถใช้จ่ายจากเงินสะสมได้ไหม เพื่อเร่งดำเนินการให้การช่วยเหลือเป็นการเร่งด่วนและบรรเทาความเดือดร้อนของประชาชนทั้ง12ชุมชน ฝากผู้บริหารพิจารณาดำเนินการด้วย

นายบุญหลอง โยธาวงษ์ ขอเสนอเรื่องขอจ่ายขาดจากเงินสะสม เพื่อบรรเทาความเดือดร้อนของประชาชนเป็นการเร่งด่วน

ส.อบต. หมู่ 8 ถนนหนทางชำรุดเสียหายหลายสาย ฝากเรื่องน้ำประปาหมู่บ้าน ทำไมน้ำขุ่น มีตะกอน

 ฝากทางผู้บริหารพิจารณาดำเนินการซ่อมแซมด้วย สำหรับการแข่งขันเรือยาวพื้นบ้าน ทางบ้านห้วยหันพัฒนาจะเข้าร่วมการแข่งขัน

นายรังสันต์ อำมาตย์หิน ขอพูดถึงความเดือดร้อนของบ้านขาม หมู่ที่ 2 เรื่องถนนหนทาง ทางเข้าออกหมู่บ้านขาม ลำบาก

ส.อบต. หมู่ 2 มาก ฝากให้ท่านดำเนินการแก้ไขปัญหาความเดือดร้อนของประชาชนทุกคนอย่างเสมอภาค ฝากเรื่องการซ่อมแซมไฟฟ้าส่องสว่าง ได้ดำเนินการทำหนังสือแจ้งมาหลายครั้งแล้ว และยังไม่ได้ดำเนินการแก้ไขมาเป็นเวลาหลายเดือนแล้ว จึงขอให้เร่งดำเนินการด้วย

นายศักดิ์ดา ภาชู กล่าวสรุปการจัดงานการแข่งขันเรือพื้นบ้านเพื่อความสามัคคีปรองดอง ประจำปีงบประมาณ พ.ศ.

หัวหน้าสำนักปลัด 2564 ในวันที่ 25 ธันวาคม 2563 และช่วงเช้าเราจะมีกิจกรรมการเดิน-วิ่งมินิมาราธอน รอบอ่างหินฮาว ซึ่งจะประชุมชี้แจงในรายละเอียดของการจัดงานแข่งขันเรือ ในวันแถลงข่าว ซึ่งทางอบต.นาสี จะส่งหนังสือเชิญทุกท่านอีกครั้งหนึ่ง ในส่วนของการซ่อมแซมไฟฟ้าส่องสว่างทุกหมู่บ้าน เนื่องจากช่วงนี้เป็นไตรมาศแรกของการใช้จ่ายงบประมาณ ทางกองช่าง งานไฟฟ้า ได้มีการออกสำรวจไฟฟ้าที่ชำรุดทุกหมู่บ้าน เพื่อดำเนินการจัดทำแผนการปฏิบัติงานและดำเนินการจัดหาวัสดุอุปกรณ์ เพื่อใช้ในการซ่อมแซมไฟฟ้าต่อไป สำหรับการจ่ายขาดจากเงินสะสม ไม่สามารถดำเนินการจ่ายขาดได้ และทางอบต.นาสีได้อนุมัติงบประมาณในการซ่อมแซมไว้แล้ว ตั้งไว้ 300,000 บาท เพื่อใช้ในการซ่อมแซมถนนที่ชำรุดเสียหายเพื่อแก้ไขปัญหาเร่งด่วน และอยู่ในช่วงไตรมาศแรกซึ่งรอการจัดสรรงบประมาณจากรัฐบาล และจะเร่งดำเนินการแก้ไขปัญหาอย่างเร่งด่วนต่อไป

นายสมชาย ศรีพุทธา - มีท่านใดจะเสนอเรื่องอื่น ๆ หรือไม่

(ประธานสภาฯ)

**ที่ประชุม - ไม่มี**

นายสมชาย ศรีพุทธา - ถ้าไม่มี ผมขอนำเรื่องดังกล่าวเสนอคณะผู้บริหารเพื่อพิจารณาแก้ไขปัญหา

(ประธานสภา ฯ) ความเดือดร้อนให้ประชาชนในตำบลนาสีต่อไป และผมขอปิดการประชุม

**ปิดการประชุม เวลา 16.00 น.**

 (ลงชื่อ) พัชราภรณ์ กิ่งมาลา ผู้จดรายงานการประชุม

 (นางพัชราภรณ์ กิ่งมาลา)

เลขานุการสภาองค์การบริหารส่วนตำบลนาสี

 (ลงชื่อ) สมชาย ศรีพุทธา ผู้รับรองรายงานการประชุม

 (นายสมชาย ศรีพุทธา)

 ประธานสภาองค์การบริหารส่วนตำบลนาสี

-13-

                         - คณะกรรมการตรวจรายงานการประชุมสภาองค์การบริหารส่วนตำบลนาสี ได้ตรวจรายงานการประชุมสภาสมัยสามัญ ประจำปี พ.ศ. ๒๕63 สมัยที่.....4.. ครั้งที่...1..... ในวันที่ 26 พฤศจิกายน 2563 เป็นที่เรียบร้อยถูกต้องครบถ้วนแล้ว

( ลงชื่อ ) สถิตรัฐ พาไสย์ ( ลงชื่อ ) อ้น บุตรกุล ( ลงชื่อ ) สงกรานต์ พินิจมนตรี

 ( นายสถิตรัฐ พาไสย์ ) ( นายอ้น บุตรกุล ) ( นางสงกรานต์ พินิจมนตรี )

 ประธานกรรมการฯ รองประธานกรรมการฯ กรรมการและเลขานุการฯ

 ( ลงชื่อ ) สมชาย ศรีพุทธา

 ( นายสมชาย ศรีพุทธา )

 ประธานสภาองค์การบริหารส่วนตำบลนาสี

รับรองรายงานการประชุมสภาสมัยสามัญสมัยที่....4....ครั้งที่.....1.....

เมื่อวันที่ 26 พฤศจิกายน 2563